
	Comisia pentru învăţământ, ştiinţă, tineret şi sport

          Nr. 29/174

        P.L.x483/2011
Biroul Permanent

al

Camerei  Deputaţilor

Vă înaintăm, alăturat, RAPORTUL COMUN asupra propunerii legislative privind modificarea Normelor de autorizare a funcţionării centrelor de pregătire a personalului din domeniul transporturilor rutiere privind Ordinul 1019 din 2 octombrie 2009 pentru aprobarea Metodologiei privind atestarea instructorilor de pregătire practică şi a profesorilor de legislaţie rutieră, a Normelor privind autorizarea şcolilor de conducători auto, a Metodologiei privind autorizarea instructorilor de pregătire practică, a Programei de şcolarizare şi a Metodologiei de organizare şi desfăşurare a cursurilor de pregătire teoretică şi practică în vederea obţinerii permisului de conducere, trimisă comisiilor sesizate în fond cu adresa nr. PL-x 483 din 27 iunie 2011.
	PREŞEDINTE,

Prof.univ.dr.Cristian Sorin Dumitrescu

	PREŞEDINTE,

                       Iulian Iancu


Parlamentul  României

[image: image1.png]FOMANIA




    Comisia pentru                                                 Comisia pentru industrii
  învăţământ, ştiinţă                                                           şi servicii
     tineret şi sport                                                                  

Bucureşti, 04.10.2011                                              Bucureşti, 04.10.2011
      Nr. 29/174                                                              Nr.23/231/2011
  PL-x 483/2011
RAPORT   COMUN

asupra propunerii legislative privind modificarea Normelor de autorizare a funcţionării centrelor de pregătire a personalului din domeniul transporturilor rutiere privind Ordinul 1019 din 2 octombrie 2009 pentru aprobarea Metodologiei privind atestarea instructorilor de pregătire practică şi a profesorilor de legislaţie rutieră, a Normelor privind autorizarea şcolilor de conducători auto, a Metodologiei privind autorizarea instructorilor de pregătire practică, a Programei de şcolarizare şi a Metodologiei de organizare şi desfăşurare a cursurilor de pregătire teoretică şi practică în vederea obţinerii permisului de conducere

În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru învăţământ, ştiinţă, tineret şi sport  şi Comisia pentru industrii şi servicii au fost sesizate, spre dezbatere, în fond, cu propunerea legislativă privind modificarea Normelor de autorizare a funcţionării centrelor de pregătire a personalului din domeniul transporturilor rutiere privind Ordinul 1019 din 2 octombrie 2009 pentru aprobarea Metodologiei privind atestarea instructorilor de pregătire practică şi a profesorilor de legislaţie rutieră, a Normelor privind autorizarea şcolilor de conducători auto, a Metodologiei privind autorizarea instructorilor de pregătire practică, a Programei de şcolarizare şi a Metodologiei de organizare şi desfăşurare a cursurilor de pregătire teoretică şi practică în vederea obţinerii permisului de conducere, trimisă comisiilor sesizate în fond cu adresa nr. PL-x 483 din 27 iunie 2011 şi înregistrată cu nr. 29/174, respectiv nr. 23/231/2011 din 29 iunie 2011.

În conformitate cu prevederile Constituţiei României, republicată, Camera decizională pentru acest proiect de lege este Camera Deputaţilor.

Propunerea legislativă a fost respinsă de Senat în şedinţa din 22 iunie 2011.

Propunerea legislativă a fost avizată negativ de Consiliul Legislativ, cu adresa nr.348 din 24 martie 2011, cu observaţii şi propuneri.


Guvernul, prin actul nr.1011 din 29 aprilie 2011, nu susţine adoptarea acestei propuneri legislative.

Această propunere a fost avizată negativ de Comisia juridică, de disciplină şi imunităţi cu avizul nr.P.l.x483/2011 din 5 iulie 2011.

Propunerea legislativă are ca obiect de reglementare modificarea art.5 lit.a) din Normele privind autorizarea şcolilor de conducători auto, aprobate prin Ordinul ministrului transporturilor şi infrastructurii nr.1019/2009 pentru aprobarea Metodologiei privind atestarea instructorilor de pregătire practică şi a profesorilor de legislaţie rutieră, a Normelor privind autorizarea şcolilor de conducători auto, a Metodologiei privind autorizarea instructorilor de pregătire practică, a Programei de şcolarizare şi a Metodologiei de organizare şi desfăşurare a cursurilor de pregătire teoretică şi practică în vederea obţinerii permisului de conducere, publicat în Monitorul Oficial al României, Partea I, nr.684 din 12 octombrie 2009. Prin proiect se propune ca şcolile de şoferi care funcţionează în cadrul unor unităţi de învăţământ de stat sau particular să poată organiza cursuri şi pentru alte persoane, nu numai pentru elevii sau studenţii înmatriculaţi în sistemul propriu de învăţământ, ca în actuala reglementare.
În conformitate cu prevederile art.61 din Regulamentul Camerei Deputaţilor, republicat, cu modificările ulterioare, membrii Comisiei pentru învăţământ, ştiinţă, tineret şi sport au examinat iniţiativa legislativă mai sus menţionată şi documentele conexe în şedinţa din 28 septembrie 2011, iar membrii Comisiei pentru industrii şi servicii în şedinţa din 21 septembrie 2011. 

La lucrările Comisiei pentru învăţământ, ştiinţă, tineret şi sport au participat, din totalul de 27 de membri, un numar de 17 deputaţi, iar la lucrările Comisiei pentru industrii şi servicii au participat, din totalul de 30 de membri, un numar de 26  deputaţi.

La lucrările Comisiei pentru învăţământ, ştiinţă, tineret şi sport au participat, în calitate de invitaţi, din partea Ministerului Educaţiei, Cercetării, Tineretului şi Sportului domnul Andrei Gherghe Kiraly – secretar de stat, iar din partea Ministerului Transporturilor şi Infrastructurii domnul Eusebiu Pistru – secretar de stat şi domnul Valentin Tănase.
La lucrările Comisiei pentru industrii şi servicii au participat, în calitate de invitaţi, din partea Ministerului Transporturilor şi Infrastructurii domnul Eusebiu Pistru – secretar de stat, doamna Carmen Pop – şef serviciu, domnul Mircea Ionescu – consilier şi domnul Eduard Ungureanu – consilier.
În urma dezbaterilor, membrii celor 2 Comisii au hotărât, cu unanimitate de voturi, să propună plenului Camerei Deputaţilor respingerea propunerii legislative privind modificarea Normelor de autorizare a funcţionării centrelor de pregătire a personalului din domeniul transporturilor rutiere privind Ordinul 1019 din 2 octombrie 2009 pentru aprobarea Metodologiei privind atestarea instructorilor de pregătire practică şi a profesorilor de legislaţie rutieră, a Normelor privind autorizarea şcolilor de conducători auto, a Metodologiei privind autorizarea instructorilor de pregătire practică, a Programei de şcolarizare şi a Metodologiei de organizare şi desfăşurare a cursurilor de pregătire teoretică şi practică în vederea obţinerii permisului de conducere, deoarece, conform Legii nr.24/2000 privind normele de tehnică legislativă pentru elaborarea actelor normative, republicată, un ordin de ministru nu se poate modifica printr-o lege.
Prin obiectul de reglementare şi conţinut, proiectul de act normativ se încadrează în categoria legilor ordinare.
	PREŞEDINTE,

Prof.univ.dr.Cristian Sorin Dumitrescu

	PREŞEDINTE,

                       Iulian Iancu


	      SECRETAR,

    Doina Burcău
	SECRETAR,

Mircea Marin


       Consilier,                                                                                          Consilier parlamentar,

Ioana Florin Mînzu                               




 Ioan Bivolaru

